Kejuruteraan nuklear

Kejuruteraan nuklear ialah cabang kejuruteraan yang mengkaji fenomena-fenomena nuklear seperti pembelahan nukleus, ujian tanpa musnah, penyelidikan bahan serta penjanaan tenaga. Individu yang menceburi bidang kejuruteraan nuklear dikenali sebagai jurutera nuklear. Kebanyakkan daripada jurutera nuklear akan menceburi penyelidikan dalam industri nuklear, namun keperluan jurutera nuklear dalam industri-industri seperti industri petroleum, industri kosmetik dan farmaseutikal, industri elektronik, pemeriksaan tapak dan sambungan kimpalan serta sebagai pegawai keselamatan amat penting.

Bidang profesional

Pembelahan nukleus 
Pembelahan nukleus merupakan pemecahan nukleus atom boleh pecah yang lemah kepada dua unsur lebih kecil, berbeza dan zarah yang lain termasuk neutron. Sekitar 2.7 neutron dibebaskan bagi setiap pembelahan, yang boleh menyebabkan pemecahan tambahan sekiranya bahan boleh terbelah mencukupi hadir. Pemecahan nukleus dihasilkan dengan memisahkan satu atao atau melakurkan dua atam berbeza.

Jenis pembelahan nukleus biasa termasuk pembelahan haba, di mana pembelahan disebabkan oleh penyerapan neutron haba agak perlahan dengan tenaga kinetik sekitar 0.125 eV. Pembelahan pantas adalah pembelahan yang disebabkan oleh penyerapan neutron lebih bertenaga, dengan tenaga kinetik pada tahap MeV. Juga, terutamanya bagi nuklei berat, pembelahan spontan mungkin berlaku. Nuklei yang boleh belah oleh neutrons biasanya membawa sekurang-kurangnya memiliki peluang agak kecil berlakunya pembelahan spontan.

Pada umumnya, pembelahan haba biasanya digunakan dalam reaktor perdagangan, sungguhpun reaktor pembiak cepat telah dibangunkan bagi menggunakan pembelahan pantas.

Amerika Syarikat mendapat 19% dari tenaga eletriknya dari kuasa nuklear. Jurutera nuklear dalam bidang ini biasanya bekerja, secara langsung atau tidak langsung, dalam industri tenaga nuklear atau bagi makmal negara. 

Penyelidikan dalam industri kini mengarah pada menghasilkan reka bentuk logi tahan penggandaan nuklear yang ekonomi dengan ciri-ciri keselamatan pasif. Sungguhpun makmal kerajaan menyelidik bidang yang sama dengan industri, mereka turut mengkaji pelbagai isu lain seperti bahan api nuklear dan kitaran bahan api nuklear, reka bentuk reaktor maju, dan reka bentuk dan penyelenggaraan senjata nuklear. Saluran utama bagi melatih kaki tangan bagi kemudahan reaktor Amerika Syarikat adalah Program Kuasa Nuklear Tentera Laut.

Bahan nuklear dan bahan api nuklear 
Penyelidikan bahan nuklear tertumpu kepada dua cabang ,bahan api nuklear dan pengubahsuaian bahan penggalak sinaran. Kemajuan dalam teknologi bahan api nuklear amat penting bagi memastikan keselamatan serta kecekapan reaktor nuklear bertambah. Kajian terhadap kesan sinaran kepada bahan dapat menghasilkan bahan baharu dengan ciri-ciri yang berlainan daripada bahan asal. Kebiasaanya sinaran yang digunakan dalam kajian ini dijana oleh pemecut zarah.

Pengukuran radiasi dan dosimetri 
Jurutera nuklear dan ahli sains radiologi berminat dalam pembangunan sistem pengukuran dan sistem pengesan radiasi mengion lebih maju, dan menggunakannya, antara lain bagi memperbaiki teknologi pengimejan. Ini termasuk reka bentuk pengesan, penghasilan dan analisis, pengukuran asas atom dan tatarajah nuklear, dan sistem pengimejan radiasi.

Kejuruteraan Nuklear di Malaysia 
Pengajian Fizik Nuklear di Malaysia hanya ditawarkan di Universiti Teknologi Malaysia (UTM) dalam program Sarjana Muda Kejuruteraan Nuklear dengan Kepujian.

Lihat juga

Rujukan

Bacaan lanjut
 Gowing, Margaret. Britain and Atomic Energy, 1939-1945 (1964).
 Gowing, Margaret, and Lorna Arnold. Independence and Deterrence: Britain and Atomic Energy, Vol. I: Policy Making, 1945-52; Vol. II: Policy Execution, 1945-52 (London, 1974)
 Johnston, Sean F. "Creating a Canadian Profession: The Nuclear Engineer, 1940-68," Canadian Journal of History, Winter 2009, Vol. 44 Issue 3, pp 435-466
 Johnston, Sean F. "Implanting a discipline: the academic trajectory of nuclear engineering in the USA and UK," Minerva,'' 47 (2009), pp. 51-73

Pautan luar
 Nuclear Safety Info Resources
 Wikibooks
 Science and Technology of Nuclear Installation Open-Access Journal
 Nuclear Engineering International magazine
 Nuclear Science and Engineering technical journal
 Electric Generation from Commercial Nuclear Power
 Hacettepe University Department of Nuclear Engineering
 Nuclear Engineering Student Society
Nuklear
Teknologi nuklear